 ກຸ່ມລັດອິສລາມ ເກນເອົາ ພວກເດັກນ້ອຍ ໄປໃຊ້ ເພີ້ມຂຶ້ນ
ເຈົ້າໜ້າທີ່ ກອງທັບສະຫະລັດ ກ່າວວ່າ​ ມີຮ່ອງຮອຍ ສະແດງໃຫ້ເຫັນວ່າ ກຸ່ມລັດອິສລາມ ພວມຊອກຫາກຳລັງ ມາທົດແທນ ການສູນເສຍ ໃນສະໜາມລົບ.
ພວກຫົວຮຸນແຮງລັດອິສລາມ ອາດກຳລັງພະຍາຍາມຊອກຫາ ຊ່ອງທາງເພື່ອຮັບມືກັບການກົດດັນເພີ້ມຂຶ້ນໃນການບຸກໂຈມຕີ ທາງພາກພື້ນດິນຂອງກຳລັງທີ່ໄດ້ຮັບການສະໜັບສະໜຸນຈາກ ສະຫະລັດ ແລະການໂຈມຕີທາງອາກາດ ທີີ່ຍັງດຳເນີນຢູ່ຕໍ່ມາ ຂອງແນວໂຮມໂດຍບັງຄັບໃຫ້ພວກເດັກນ້ອຍໃນຈຳນວນເພີ້ມ ຂຶ້ນເຂົ້າຮ່ວມຖັນແຖວຂອງພວກເຂົາ ເຈົ້າໜ້າທີ່ສະຫະລັດແມ່ນຮວມຢູ່ໃນຈຳນວນກຸ່ມຫລ້າສຸດທີ່ເຂົ້າ ຮ່ວມການກ່າວຫາຕໍ່ກຸ່ມລັດອິສລາມວ່າ ເກັບເກນເອົາພວກເດັກ ນ້ອຍເຂົ້າຮ່ວມຖັນແຖວ ໂດຍເວົ້າວ່າ ເມື່ອໄວໆມານີ້ ກຸ່ມກໍ່ການ ຮ້າຍດັ່ງກ່າວໄດ້ມີກຳລັງຫລຸດຕ່ຳລົງແບບທີ່ບໍ່ເຄີຍມີມາກ່ອນ ພັນເອກ Pat Ryder ໂຄສົກຂອງກອງບັນຊາການສະຫະລັດໃນເຂດພາກຕາເວັນອອກ ກາງຫຼື Centcom ກ່າວໃນວັນສຸກວານນີ້ວ່າ ພວກເຮົາໄດ້ເຫັນເຂົາຫຼຸດອາຍຸຂອງພວກທີ່ ຖືກເກັບເກນລົງຕື່ມ ນີ້ອີກຄັ້ງນຶ່ງແມ່ນຮ່ອງຮອຍທີ່ສະແດງ ໃຫ້ເຫັນວ່າ ພວກເຂົາໄດ້ເກັບ ເລັກເກັບນ້ອຍທີ່ຈະທົດແທນການສູນເສຍທີ່ພວກ ເຂົາໄດ້ປະສົບຢູ່ໃນສະໜາມລົບ ພັນເອກ Ryder ກ່າວວ່າ ຫລັກຖານແມ່ນສະແດງໃຫ້ເຫັນວ່າ ພວກທີ່ຖືກເກັບ ເກນແມ່ນ ມີອາຍຸຕ່ຳເຖິງ 10 ປີ ແລະຖືກໃຊ້ໃນຫລາຍໆດ້ານ ຮວມທັງການສູ້ລົບ ພວກເດັກນ້ອຍ ແມ່ນຮວມຢູ່ໃນແຜນການໂຄສະນາຊວນເຊື່ອ ຂອງກຸ່ມລັດອິສລາມ ມາ ດົນນານແລ້ວຊຶ່ງໃນບາງກໍລະນີແມ່ນແມ່ນໄດ້ຊັກຊວນໃຫ້ພວກເຂົາເຂົ້າຮ່ວມຄະນະເດັກ ນ້ອຍຂອງລັດອິສລາມ ໃນວີດີໂອໂຄສະນາຊວນເຊື່ອ ທີ່ນຳອອກເຜີຍແຜ່ ໂດຍເວັບໄຊຂອງກຸ່ມລັດອິສລາມເມື່ອ ໄວໆມານີ້ ມີເດັກນ້ອຍ 6 ຄົນ ທຳການປະຫານຊີວິດ ພວກນັກໂທດ ເນື້ອໄນຂອງວີດີໂອ ດັ່ງກ່າວຍັງບໍ່ສາມາດພິສູດ ໄດ້ເຖິງຄວາມຖືກຕ້ອງຢ່າງຄັກແນ່ເທື່ອໂດຍວີໂອເອ ພວກເຈົ້າໜ້າທີ່ສະຫະລັດບໍ່ຍອມກ່າວວ່າ ມີພວກເດັກນ້ອຍຫລາຍປານໃດໄດ້ຖືກເກນໄປ ສູ້ລົບໃຫ້ແກ່ກຸ່ມລັດອິສລາມແລະຍອມຮັບວ່າສ່ວນໃຫຍ່ຂອງພວກນັກລົບລັດອິສລາມນັ້ນ ແມ່ນມີອາຍຸຢູ່ໃນລະຫວ່າງພວກຜູ້ຊາຍທີ່ເຂົ້າເປັນທະຫານ ແຕ່ອີງຕາມສິ້ງຊອມສິດທິມະນຸດໃນຊີເຣຍແລ້ວ ຊຶ່ງເປັນກຸ່ມຝ່າຍຄ້ານ ທີ່ມີນັກຄົ້ນຄວ້າທົ່ວ ປະເທດເວົ້າວ່າ ກຸ່ມລັດອິສລາມໄດ້ເກນເອົາເດັກນ້ອຍຫຼາຍກວ່າ 1,100 ຄົນ ໃນປີ 2015